कमल कुमार ब्रह्मआ सुजुनाय “खन्थाइ बिहुङाव” बिथांखौ रुंसारि दिन्थिदोंमोन- 1992 मायथाइनि नभेम्बर दानसिम। अब्ला खन्थाइगिरिनि बैसोआ बै समाव 59 बोसोर जाबायमोन। खन्थाइ बिहुंखौ सुजुदोंमोन 1978 मायथाइयाव। नाथाइ मा गोमोथाव -बिथाङा 2020 मायथाइनि 13 आगष्ट’आवसो रुंसारि जादों। बै समाव बिथांनि बिहोमाखौ रावबो लिरगिरियानो बुंनो थाङोब्ला सावरायाखै आरो बिजिराखैबो। जायनि थाखाइ बिथांनि बिहोमानि बागै रावबो मोजाङै मिथिया। जगत चन्द्र बसुमतारीया सोर होननानै सोङोब्ला रावबो मोजाङै बेनि फिननायखौ होनो हानाय नङागोन। दा नाथाइ मिथिनायनि लामाया गेंबाय। गुसुङै- बि गेदेमानि लिरनायफोरखौ संसोमनानै नायनायनि बेनो मोजां बुब्लि। खन्थाइनि राव बाहायनायफोरा गोर्लै आरो गेबें आदबनि। फोरमायनो लानाय आइदाफोरा बांसिनानो सिम्बलिक आखुनि। He was a great Symbolist poet. बिथां गेदेमानि रुंसारि जिउमाया सोर्गोआव आलो गोजोन जायगा मोनथों-बेखौ हासथायबाय।